CELEX: 32021D0008
Language: el
Date: 2020-12-23 00:00:00
Title: Απόφαση (ΕΕ) 2021/8 του Ευρωπαϊκού Κοινοβουλίου και του Συμβουλίου της 23ης Δεκεμβρίου 2020 με την οποία εξουσιοδοτείται η Επιτροπή να ψηφίσει υπέρ της αύξησης του εγκεκριμένου κεφαλαίου του Ευρωπαϊκού Ταμείου Επενδύσεων

7.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 3/1
               
            
         ΑΠΟΦΑΣΗ (ΕΕ) 2021/8 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 23ης Δεκεμβρίου 2020
         με την οποία εξουσιοδοτείται η Επιτροπή να ψηφίσει υπέρ της αύξησης του εγκεκριμένου κεφαλαίου του Ευρωπαϊκού Ταμείου Επενδύσεων
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 173 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Αφού ζήτησαν τη γνώμη της Ευρωπαϊκής Οικονομικής και Κοινωνικής Επιτροπής,
         Αποφασίζοντας σύμφωνα με τη συνήθη νομοθετική διαδικασία (1),
         Εκτιμώντας τα ακόλουθα:
         
                     (1)
                  
                  
                     Το άρθρο 5 παράγραφος 2 του καταστατικού του Ευρωπαϊκού Ταμείου Επενδύσεων («Ταμείο») προβλέπει ότι το εγκεκριμένο κεφάλαιο του Ταμείου μπορεί να αυξάνεται με απόφαση της γενικής συνέλευσης του Ταμείου («γενική συνέλευση»), η οποία αποφασίζει με πλειοψηφία 85 % των ψηφισάντων.
                  
               
                     (2)
                  
                  
                     Λαμβάνοντας υπόψη τον αναμενόμενο αντίκτυπο της κρίσης της COVID-19 και με στόχο τη συμβολή στην απόκριση της Ένωσης και του Ταμείου στην κρίση μέσω της εφαρμογής του προτεινόμενου κανονισμού του Ευρωπαϊκού Κοινοβουλίου και του Συμβουλίου για τη θέσπιση του προγράμματος InvestEU στο πλαίσιο του πολυετούς δημοσιονομικού πλαισίου για την περίοδο 2021-2027 και μέσω της περαιτέρω ανάπτυξης του ρόλου του Ταμείου στη διαχείριση των εθνικών και περιφερειακών προγραμμάτων, είναι ανάγκη να αυξηθεί άμεσα το εγκεκριμένο κεφάλαιο του Ταμείου κατά 2 870 000 000 EUR.
                  
               
                     (3)
                  
                  
                     Το διοικητικό συμβούλιο του Ταμείου («διοικητικό συμβούλιο») αποφάσισε να υποβάλει αίτημα στη γενική συνέλευση για έγκριση, αφενός, της αύξησης του εγκεκριμένου κεφαλαίου του Ταμείου κατά 2 870 000 000 EUR μέσω της έκδοσης 2 870 νέων μετοχών και, αφετέρου, για έγκριση των ρυθμίσεων, συμπεριλαμβανομένων των ρυθμίσεων πληρωμής, της εν λόγω αύξησης κεφαλαίου. Εάν εγκριθεί η αύξηση κεφαλαίου, κάθε νέα μετοχή θα έχει ονομαστική αξία 1 000 000 EUR και θα καταβληθεί το 20 % της ονομαστικής αξίας κάθε εγγεγραμμένης μετοχής. Η γενική συνέλευση θα μπορεί να απαιτήσει την καταβολή του υπολοίπου 80 % υπό τους όρους που προβλέπονται στο άρθρο 7 παράγραφος 3 του καταστατικού του Ταμείου. Όλες οι μετοχές, υφιστάμενες και νεοεκδοθείσες, θα είναι ίσης αξίας και θα ενσωματώνουν ίσα δικαιώματα από κάθε άποψη.
                  
               
                     (4)
                  
                  
                     Το διοικητικό συμβούλιο πρότεινε οι νεοεγκριθείσες μετοχές να είναι διαθέσιμες προς εγγραφή για μία ενιαία περίοδο εγγραφής που θα αρχίσει αμέσως μετά την έγκριση της αύξησης κεφαλαίου από τη γενική συνέλευση και θα λήξει στις 30 Σεπτεμβρίου 2021. Η Ένωση θα μπορεί να συμμετάσχει στην εγγραφή υπό τους όρους που καθορίζονται στην απόφαση της γενικής συνέλευσης, αφού τεθεί σε ισχύ η νομική πράξη με την οποία εγκρίνεται η συμμετοχή της Ένωσης στην αύξηση κεφαλαίου.
                  
               
                     (5)
                  
                  
                     Προκειμένου να μπορέσει ο εκπρόσωπος της Ένωσης στη γενική συνέλευση να ψηφίσει για την αύξηση κεφαλαίου το συντομότερο δυνατόν, κρίθηκε σκόπιμο να προβλεφθεί εξαίρεση από τις προθεσμίες των οκτώ εβδομάδων και των δέκα ημερών που αναφέρονται στο άρθρο 4 του πρωτοκόλλου αριθ. 1 σχετικά με το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας. Για τον ίδιο λόγο, η παρούσα απόφαση θα πρέπεινα αρχίσει να ισχύει την επομένη της δημοσίευσής της,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Επιτροπή εξουσιοδοτείται να ψηφίσει, εξ ονόματος της Ένωσης, στη γενική συνέλευση του Ευρωπαϊκού Ταμείου Επενδύσεων υπέρ της προτεινόμενης αύξησης ύψους 2 870 000 000 EUR του εγκεκριμένου κεφαλαίου του Ταμείου.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 23 Δεκεμβρίου 2020.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Θέση του Ευρωπαϊκού Κοινοβουλίου της 15ης Δεκεμβρίου 2020 (δεν έχει ακόμα δημοσιευτεί στην Επίσημη Εφημερίδα) και απόφαση του Συμβουλίου της 22ας Δεκεμβρίου 2020.